Баиден ЕАА ахәԥсақәа реизҳара хра амоуп ҳәа ахәшьара аиҭеит
© AFP 2022 / POOLДжо Байден
© AFP 2022 / POOL
Атәыла ахадеи Адемократиатә партиеи рполитика иахҟьаны ЕАА аинфлиациа ҳаракхеит ҳәа рҳәоит алхыҩцәа.
АҞӘА, ажьырныҳәа 25 – Sputnik. ЕАА ахада Џьо Баиден, Fox News ажурналист изҵаара аҭак ҟаҵо быжь процентк ихалаз ирекорддтәу аԥара ахә акаҳара ахәшьара аиҭеит "актив ду" ҳәа. Абри атәы аҩуеит РИА Новости The Wall Street Journal адыррақәа шьаҭас иҟаҵаны.
Ажурналист Питер Дуси дазҵааит Баиден ахәқәа рхалара "политикатә еидараны", алхрақәа раан иԥырхагахоны ибоу имбоу.
"Ари актив дууп! Еиҳахааит уи!", - иҳәеит Баиден, абри ашьҭахь АИХ аусзуҩ "ацәыбзахша гаӡа" ҳәа иизиҳәеит.
Америка аҵыхәтәантәи 40 шықәса рыҩнуҵҟа ас еиԥш аԥара ахә камҳацызт, - 1982 шықәсазы ахәқәа 7,2% ианышьҭыҵ аахыс уажәтәи рекордтәхеит.
2021 шықәсазы рыхәқәа шьҭыҵит амашьынақәа, еиҭамҵуа амазара, афатә. Ари мзызны иазыҟоу апандемиа ааха знаҭаз, аконгресси Афедералтә резервтә системеи рганахь ала аԥаразоужьра зҭаххаз аекономика аиҭашьақәыргылара аҽазышәареи ааглыхратә логистика аилагареи роуп.
ЕАА абанк хада апроцент зыԥҵәа шьҭнахуеит. Афедералтә резервтә система абри аҭагылазаашьаҿы аԥсыҿхареи аусурҭадара аизҳареи алнамыршароуп.